|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  |  | | --- | --- | | ขอ ประเด็นการวางแผนเกี่ยวกับรายจ่ายค่ารับรองหรือค่าบริการเป็นประเด็นปุจฉา - วิสัชนา เนื่องจากในช่วงใกล้ปีใหม่ เลยเรื่อยไปจนถึงตรุษจีน บริษัทหรือห้างหุ้นส่วนนิติบุคคลจะมีรายจ่ายค่ารับรองเกิดขึ้นเป็นจำนวนมาก   กรุงเทพธุรกิจออนไลน์ : ปุจฉา มีแนวทางในการวางแผนภาษีเกี่ยวกับค่ารับรองหรือค่าบริการอย่างไร   วิสัชนา มีแนวทางในการวางแผนภาษีอากร โดยเฉพาะภาษีเงินได้นิติบุคคล สำหรับรายจ่ายค่ารับรองหรือค่าบริการที่จะนำไปถือเป็นรายจ่ายในการคำนวณกำไรหรือขาดทุนสุทธิเพื่อเสียภาษีเงินได้นิติบุคคล พอสังเขปต่อไปนี้    **1. ศึกษาเงื่อนไขเกี่ยวกับค่ารับรองหรือค่าบริการตามที่กฎหมายกำหนด ให้ชัดเจน ซึ่งประกอบด้วย**   (1) ต้องเป็นค่ารับรองหรือค่าบริการอันจำเป็นตามธรรมเนียมประเพณีทางธุรกิจทั่วไป   (2) ต้องรับรองบุคคลที่ไม่ใช่ลูกจ้าง เว้นแต่ลูกจ้างจะมีส่วนเข้าร่วมในการรับรองหรือบริการนั้นด้วย   (3) ค่ารับรองหรือค่าบริการที่จะอำนวยประโยชน์แก่กิจการ   (4) กรณีที่เป็นค่าสิ่งของที่ให้แก่บุคคลซึ่งได้รับการรับรองหรือรับบริการ ต้องมีจำนวนไม่เกิน 2,000 บาท ในแต่ละคราวที่มีการรับรองหรือการบริการ   (5) ต้องมีหลักฐานประกอบรายจ่ายค่ารับรองหรือบริการ และมีการอนุมัติหรือสั่งจ่ายโดยกรรมการหรือผู้เป็นหุ้นส่วนผู้จัดการหรือผู้ที่ได้รับมอบหมายจากบุคคลดังกล่าว   (6) รายการค่ารับรองใดที่มีภาษีมูลค่าเพิ่มให้นำมาถือรวมเป็นรายจ่ายค่ารับรองด้วย    2. กำหนดจำนวนค่ารับรองหรือค่าบริการไม่ให้มีจำนวนสูงเกินกว่าหลักเกณฑ์ที่กฎหมายกำหนดได้โดยนำประมาณการรายได้ มาคำนวณตามอัตราค่ารับรองหรือค่าบริการ ตามที่กฎหมายกำหนด ตามข้อ 1.4 แล้วจัดสรรแจกจ่ายจำนวนค่ารับรองไปยังแผนกหรือฝ่ายที่เกี่ยวข้อง ก็จะสามารถควบคุมจำนวนค่ารับรองหรือค่าบริการให้จำกัดในวงเงินไม่เกินกว่าจำนวนค่ารับรองหรือค่าบริการตามที่กำหมายกำหนดอันจะเป็นผลดีต่อทั้งการดำเนินกิจการ และการวางแผนภาษีอากร เพื่อความสะดวกในการคำนวณจำนวนค่ารับรองตามเกณฑ์ที่กฎหมายกำหนด   สำหรับบริษัทหรือห้างหุ้นส่วนนิติบุคคลที่มียอดรายได้หรือยอดขายที่นำมาคำนวณกำไรสุทธิก่อนหักรายจ่ายใดๆ หรือเงินทุนชำระแล้วเพียง ณ วันสุดท้ายของรอบระยะเวลาบัญชี เกินกว่า 3,333,333,333.33 บาทขึ้นไป ซึ่งสามารถคำนวณจำนวนค่ารับรองหรือค่าบริการได้เพียง 10 ล้านบาทเท่านั้น  ในกรณีที่มียอดรายได้หรือยอดขายที่นำมาคำนวณกำไรสุทธิก่อนหักรายจ่ายใดๆ หรือเงินทุนชำระแล้วเพียง ณ วันสุดท้ายของรอบระยะเวลาบัญชีมีจำนวนต่ำกว่า 3,333,333,333.33 บาท จึงจะคำนวณค่ารับรองทางภาษีอากรในอัตราร้อยละ 0.3 ของยอดรายได้หรือยอดขายที่นำมาคำนวณกำไรสุทธิก่อนหักรายจ่ายใดๆ หรือเงินทุนชำระแล้วเพียง ณ วันสุดท้ายของรอบระยะเวลาบัญชี แต่ถ้ายอดรายได้หรือยอดขายที่นำมาคำนวณกำไรสุทธิก่อนหักรายจ่ายใดๆ หรือเงินทุนชำระแล้วเพียง ณ วันสุดท้ายของรอบระยะเวลาบัญชีมีจำนวนตั้งแต่ 3,333,333,333.33 บาทขึ้นไป ให้ใช้จำนวน 10,000,000 บาทเป็นจำนวนค่ารับรองสูงสุดที่บริษัทหรือห้างหุ้นส่วนนิติบุคคลนั้นจะสามารถถือเป็นรายจ่ายในการคำนวณกำไรหรือขาดทุนสุทธิทางภาษีอากรได้   3. หลีกเลี่ยงการให้การรับรองหรือการบริการเป็นสิ่งของ เพราะมีข้อกำหนดจำนวนค่ารับรองหรือค่าบริการไว้ค่อนข้างจำกัดไม่เกิน 2,000 บาทในแต่ละคราวที่มีการรับรองหรือการบริการ ในขณะที่จำนวนค่ารับรองหรือบริการที่เป็นค่าที่พัก ค่าอาหาร ค่าเครื่องดื่ม ค่าดูมหรสพ ค่าใช้จ่ายเกี่ยวกับการกีฬาเป็นต้นนั้น มิได้มีการจำกัดจำนวนไว้ นอกจากนี้การให้สิ่งของเป็นค่ารับรองหรือการบริการอาจต้องเสียภาษีมูลค่าเพิ่ม โดยถือเป็นการขายสินค้าตามมาตรา 77/1 (8) แห่งประมวลรัษฎากร   4. แม้โดยข้อกำหนดของกฎหมายจะมิได้ให้ระบุชื่อของผู้ถูกรับรองไว้ในเอกสารหลักฐานประกอบรายจ่ายค่ารับรองหรือบริการ แต่การกำหนดว่าต้องรับรองบุคคลอื่นที่มิใช่ลูกจ้าง เว้นแต่ลูกจ้างจะมีส่วนเข้าร่วมในการรับรองหรือบริการนั้นด้วย จึงจำเป็นที่จะต้องระบุชื่อผู้ถูกรับรองหรือบริการไว้ในหลักฐานการจ่ายเสมอ เช่น ในใบสำคัญการลงบัญชี (SLIP) หรือรายงานการขออนุมัติรายจ่ายค่ารับรอง   5. ในปีที่แล้วไม่มีรายได้หรือยอดขาย ก็สามารถมีค่าใช้จ่ายได้ โดยคำนวณค่ารับรองหรือบริการจากฐานเงินทุนจดทะเบียนที่เรียกชำระแล้วจนถึงวันสุดท้ายของรอบระยะเวลาบัญชี   6. ในกรณีที่รอบระยะเวลาบัญชีใดมียอดรายได้หรือยอดขายสูงกว่าเงินทุนชำระแล้วจนถึงวันสุดท้ายของรอบระยะเวลาบัญชี ฐานที่จะนำมาคำนวณจำนวนค่ารับรองหรือบริการต้องเป็น ยอดรายได้หรือยอดขายก่อนหักรายจ่ายใดๆ ที่ต้องนำมาคำนวณกำไรสุทธิ ดังนั้น จึงไม่นำรายได้ที่ได้รับยกเว้นมารวมเป็นฐานในการคิดค่ารับรองหรือบริการ แต่ต้องนำรายได้ก่อนหักต้นทุนหรือค่าใช้จ่ายทั้งสิ้น เช่น ยอดขายทรัพย์สินเก่าก่อนหักต้นทุน กำไรจากอัตราแลก | | |  |  | |  |  | |  |  |   Bottom of Form |

|  |
| --- |
|  |

|  |
| --- |
|  |